da en cs da sv sv sv de da da da da de da da da cs de da da sv da en en en da da da da da da da da en en da en en en en en da da da da cs en fr da nl da de da da de da da da sv da de da da sv da sv az da en
Rasmus Walter: Oceaner af tid - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
Det er tyve år siden, han første gang markerede sig på den danske musikscene som en ikke bare habil, men talentfuld sangskriver, sanger og musiker. Den gang var det i og med orkesteret, Grand Avenue.
Efter ti år gik han solo – soloalbumdebuterede med Rasmus Walter i 2011 – og hans solosange er siden blevet streamet millioner af gange; har solgt til guld- og platin; og dét både som følge af hans talent og som følge af hans evne til at lægge sjæl i sangene – f.eks. i radiohits som ”Endeløst”, ”Dybt vand” og ”Verden i stå”.
Derfor er det værd at stoppe op og lytte, når han udsender nyt. Og Oceaner af tid? Det er nyt – et nyt, minimalistisk album (det sjette) med enkle sange og enkle melodier. En let aflæselig sag. Men ikke desto mindre et album, der også er gode kalorier i. Et album, der befæster Rasmus Walters position på musikscenen.
Ganske vist er ikke alle numre lige vellykkede, men åbningsnummeret, ”Jeg drømte om en rød lavt hængende sol”, er en perle! Nummeret var i en tidlig udgave en hyggelig godnat-sang til hans to børn, men som det fremstår nu, er det en ørehænger, et begavet lille kunstværk om det at glide fra hinanden.
Helt generelt handler hans nye tekster om følelser, relationer, håb og tab. Det er temaer, han altid har mestret. Men, som titlen næsten antyder, så er der også sket noget. Måske er hans tempo sænket! I hvert fald er udtrykket blevet mere akustisk rendyrket. Og det klæder hans sange – den mere kantede, håndholdte tilgang. Et nummer som ”Indtil du kommer hjem” er nok tilsat strygere, men det er især klaveret – det enkle, indledende klaver-akkompagnement, der giver nummeret sjæl. Rasmus Walters stemme, hans fraseringer og let melankolske, vokale bidrag tilfører bare – sammen med akkompagnementet – en større troværdighed.
En popballade som ”Før du vågner op” er mere stringent, konventionel. Men stadig velturneret. Til gengæld kunne jeg godt have undværet de tre korte, jazzede / kammermusikalske interludes, som albummet også rummer, for vel er de som isolerede størrelser fornemme, men hvad skal de tilføre albummet som helhed? Jeg ved det ikke. Til gengæld ved jeg, at Oceaner af tid vidner om, at Rasmus Walter er modnet som kunstner.
**** / Playground / 28 min. / Også anmeldt i musikmagasinet gaffa.dk
Please follow and like us:
CD- og pladeanmeldelser, Musik Pop, Singer-Songwriter
Falkner Evans: Invisible Words
Baujillaud: A Vision of a Dragon’s Head
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus